kardosdrur/scandi-wiki huggingface dataset:
Vesico-vaginal fistula

Vesico-vaginal fistula (VVF) er en lidelse forårsaget af en anormal forbindelse (fistel) mellem skeden og urinblæren eller endetarmen, det sidste benævnes også recto-vaginal fistula. Sygdommen bevirker at kvinden ikke kan holde på urin og/eller afføring.

VVF opstår oftest som følge af en kompliceret og langvarige fødsel, og oftest hvis den fødende er en meget ung og endnu ikke udvokset pige, og i situationer hvor der ikke er tilstrækkelige lægehjælp til rådighed. Alternativt kan det opstå som følge af meget brutal voldtægt, og specielt hvis kvinden i forvejen er omskåret. I nogle tilfælde som bevidst våben mod kvinden. Nogle gang også blot som følge af omskæring alene.

VVF er hovedsagelig udbredt i Afrika, hvor det skønnes, at flere end to millioner kvinder lever med sygdommen, og der kommer mere end 100.000 nye tilfælde hvert eneste år. I Eritrea er det anslået, at så mange som
350 per 100.000 fødsler der resulterer i fistula. Kvinder med fistula bliver ofte udstødt fra familien og lokalsamfundet.

Vaginal fistula kan helbredes med et kirurgisk indgreb, og forebygges ved gode fødselsomstændigheder.

Eksterne henvisninger 
 Vesico-vaginal fistula VVF, Læger uden grænser
 Fistula Foundation  
 Fistula og kvindelig omskæring  
 Rape Epidemic Raises Trauma of Congo War, New York Times, 7. oktober 2007 
 Not Women Anymore…  
 Congo rape victims seek solace, BBC, 23. januar 2004 
 Obstetric Fistulae: a review of available information, WHO 
 Urinary Incontinence in the Developing World: The Obstetric Fistula  

Gynækologi
Gynækologiske og obstetriske sygdomme

no:Fistula
Giovanni van Bronckhorst

Giovanni Christiaan van Bronckhorst (født 5. februar 1975 i Rotterdam) er en tidligere hollandsk fodboldspiller, der sidst spillede for Feyenoord i Æresdivisionen. Han spiller på venstre back, i midterforsvaret og på den centrale midtbane og er kendt for sine afleveringer og frispark.

Van Bronckhorst skrev under på en tre-årig kontrakt med Feyenoord i juni 2007 og forlod derved Barcelona. Før han kom til Barcelona, spillede han for RKC Waalwijk (1993-94), Feyenoord (1994-98), Rangers (1998-2001), og Arsenal (2001-03). Desuden har van Bronckhorst spillet 100 kampe for Hollands landshold og deltaget ved VM i 1998, 2006 og 2010, samt ved EM i 2000, 2004, og 2008.

Van Bronckhorst repræsenterede sit hjemland over 100 gange, og er med sine 106 optrædener for Oranje den spiller der har spillet tredje flest kampe for Holland. Han stoppede sin professionelle fodboldkarriere efter VM 2010, efter han blev nummer 2 med Holland efter de tabte efter forlænget spilletid til Spanien. Inden dette nåede han dog at score et af turneringens bedste mål , da han åbnede scoringen med et langskud af mod Uruguay i semifinalen, som Holland vandt 3-2.

Fodnoter 

Fodboldspillere fra Holland
Fodboldspillere fra Rangers F.C.
Fodboldspillere fra Arsenal F.C.
Fodboldspillere fra FC Barcelona
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Dodekaneserne

Dodekaneserne, De Dodekanesiske Øer (græsk: Δωδεκάνησα Dodekánisa: "de tolv øer") er en øgruppe og et præfektur i det Græske Øhav, tæt på Tyrkiet, hvor de største øer er Rhodos og Kos.

Dodekaneserne består af følgende øer:

 Rhodos
 Kárpathos
 Kos
 Kalymnos
 Astipálea
 Kasos
 Tilos
 Simi
 Leros
 Nissiros/Nisyros
 Patmos
 Halki
 Saria
 Lipsi
 Pserimos
 Agathonisi
 Levitha
 Kastellórizo
 Syrna
 Alimia
 Arki
 Telendos
 Nimos
 Kinaros
 Gyali
 Farmakonisi

Historie 

Dodekaneserne indgik i den græske kultursfære i antikken. Alexander den store bortdrev et persisk styre over øerne i 300-tallet før Kristus, og efter hans død udviklede øerne selvstændighed og nåede i alliance med Egypten stor velstand, manifesteret blandt andet i Kolossen på Rhodos. 164 f.Kr. sluttede Rhodos en traktat med Romerriget og kunne dermed bevare en relativ autonomi og var vigtig allieret for Rom. I den politiske tumult, som opstod efter mordet på Julius Caesar, invaderede Cassius øerne 44 f.Kr., og de blev en integreret del af Romerriget. Ved Romerrigets deling kom Dodekaneserne til at indgå i det Østromerske (Byzantinske) rige. Den samlede benævnelse Dodekaneserna for øgruppen fremkom i 700-tallet e.Kr.

I 1200-tallet kom korsfarere til øerne, og 1309 erobredes Rhodos af johanniter-riddere, den senere Malteserorden, som tillige underlagde sig de øvrige øer i de følgende decennier. Ridderne modstod i begyndelsen invasionsforsøg fra Egypten og Det osmanniske Rige, men den osmanske sultan Süleyman I erobrede øerne i 1522, og ridderne flygtede til Malta.

Dodekaneserne, i 1800-tallet bedre kendt som de sydliga Sporader, tilhørte der efter Det osmanniske Rige til Italien erobrede øerne 1912. Ved Lausanne-traktaten 1923 tilfaldt Dodekaneserne og Rhodos, som tidligere havde tilhørt Tyrkiet, Italien. Italienerne gjorde øgruppen til en provins under navnet Rodi (efter det italienske navn på hovedøen Rhodos). Man forsøgte med vold at italienisere øerne og modarbejdede blandt andet det græske sprog og den ortodokse kirke. Til gengæld moderniserede italienerne øerne ved at bygge vandledninger og sygehuse.

Under 2. verdenskrig udkæmpedes hårde kampe på øerne. De italienske styrker blev i 1943 afløst af tyske. Okkupationen af øerne ophørte først i 1945, da britiske tropper gik i land. Øerne blev overdraget Grækenland i 1947.

 
Forhenværende italienske kolonier
Catharina Svensson

Catharina Svensson (født 1980) er en dansk model og Miss Earth vinder. hun blev kåret til Miss Earth i 2001 i finalen afholdt i Quezon City, Filippinerne. Catharina Svensson er den første danske pige der har vundet en af de fire store internationale skønhedskonkurrencer (Miss Universe, Miss World Miss International og Miss Earth). På vindertidspunktet var hun jurastudent og deltidsmodel.

Noter 

Deltagere i Miss Earth
Modeller fra Danmark
Fotomodeller fra Danmark
Sjøvn

Sjøvn (også Sjåfn, Sjöfn) Er en asynje i nordisk mytologi, Hun er nævnt kortvarigt i Snorri Sturlusons yngre Edda.

Navnet Sjøvn er ikke nævnt igen i den yngre Edda og nævnes ikke i den ældre Edda. Det optræder et par gange i Kenning som et generisk gudindenavn (eg. Sjöfn seims betyder Sjöfn af guld, ie. kvinde). Det er uvidst om Sjøvn på noget tidspunkt vat en egentlig gudinde. Det er muligt at hun uvist af Snorri blot var et andet navn for Freja.

Asynjer
Servicebus

Servicebusser er en speciel type busruter, som er henvendt til de ældre borgere og forbinder beboelseskvarterer, plejeboliger, borgerservice, biblioteker, apoteker, hospitaler og jernbane- og metrostationer. Servicebusserne er i praksis åbne for alle kunder. I forhold til de almindelige buslinjer er ruteføringerne dog ofte noget snørklede, og ofte trafikeres sidegader hvor der ikke kører andre linjer.

Den typiske driftsperiode er mandag-fredag kl. 9-15 og lørdag kl. 10-14. Nogle servicebusser kører desuden om søndagen kl. 10-14. Tidspunkterne varierer linjerne imellem.

Servicebusserne betjener en lang række større byer og kommuner i Danmark, f.eks. Helsingør, Herning, Næstved og flere steder på Københavns vestegn. Også Københavns Kommune har haft servicebusser, men de blev nedlagt den 23. oktober 2011 efter kun få års drift, da passagertallene var for lave.

Konceptet med servicebusser opstod i 1980'erne i Sverige, hvor forskere på Lunds Universitet havde bemærket at mange ældre og gangbesværerede ikke benyttede de normale busser på grund af indretningen. Servicebusserne blev derfor lanceret som et produkt med busser med nem ind- og udstigning og med plads til kørestole og rollatorer, chauffører der hjalp med ind- og udstigning og rolig kørsel. De første danske servicebusser blev indført i 1990 med Høje-Taastrup Kommune som det første sted. Efterfølgende har udviklingen dog gjort, at mange almindelige busser nu er lavgulvsbusser eller lignende, der også har nem ind- og udstigning og plads til kørestole.

Referencer 

Transport i Danmark
Sopwith Aviation Company

Sopwith Aviation Company Ltd. var en britisk flyproducent grundlagt i marts 1914. Firmaet producerede flytypen Sopwith Tabloid, som vandt Schneider-trofæet i 1914. Senere blev Sopwith kendt for en række jagerfly produceret under den første verdenskrig. Disse inkluderede Sopwith 1½ Strutter, Sopwith Scout, Sopwith Triplane, Sopwith Camel og Sopwith Snipe. Fra 1918 fremstillede man Sopwith Cuckoo, verdens første torpedofly, der kunne starte fra og lande på et hangarskib. Efter første verdenskrig faldt efterspørgslen på fabrikkens fly dramatisk, og virksomheden kom ud i økonomisk stormvejr. Det lykkedes i 1920  Thomas Sopwith sammen med testpilot hos Sopwith, Harry Hawker, samt ingeniørerne F. Sigrist og V.E. Eyre at overtage virksomhedens patenter og andre rettigheder og starte en ny virksomhed under navnet Hawker Engineering Co Ltd. I 1933 ændredes navnet til Hawker Aircraft Ltd.

Hawker Aircraft var et af forløberfirmaerne for British Aircraft Corporation, grundlagt ved fusion i 1960, som blev en del af BAE Systems, grundlagt ved fusion 30. november 1999.

Flytyper udviklet af Sopwith 

 Sopwith Gun Bus – jagerfly, 1914.
 Sopwith Tabloid – søfly, 1914.
 Sopwith Schneider – jagerfly, 1915.
 Sopwith Baby – jagerfly, 1915.
 Sopwith 1½ Strutter – jagerfly / observationsfly, 1916.
 Sopwith Scout – jagerfly, 1916.
 Sopwith Triplane – jagerfly, 1917.
 Sopwith Camel – jagerfly, 1917.
 Sopwith Dolphin – jagerfly, 1917.
 Sopwith Cuckoo – torpedofly, 1918.
 Sopwith Snipe – jagerfly, 1918.
 Sopwith Salamander – jagerbomber, 1918.
 Sopwith Dragon – jagerfly, 1919.

Flyproducenter fra Storbritannien
Etableret i 1914
Jund Filastin

Jund Filastin (Arabisk:جند فلسطين), "Det militære distrikt Palæstina"  var en af fire under-provinser i Ummayyadernes og Abbasidernes Kalifat-provinser i Syrien, organiseret kort efter den arabiske erobring af Levanten i  630'erne. Den blev bevaret i nogen udstrækning indtil Seljuk-invasionerne og korstogene i den sene del af 1100-tallet. Den omfattede området syd for Afula og Irbid, inklusive byerne Nablus, Jerusalem, Jaffa, Hebron, Beit Jibrin, Ramla og Gaza (men omfattede ikke Galilæa). Under Ummayyaderne og Abbasiderne lå dens hovedstad først ved Lod, siden ved Ramla; Jerusalem blev administrativt vigtigt i den sene Fatimide periode.

Se også 
 Islamiske ekspansion

Eksterne links 
 Mideastweb Kort over "Palestine Under the Caliphs", der viser Jund-grænser
 Mideastweb Et andet kort over området 

Palæstinas geografi
Foreningen Af Små Teatre i Danmark

Foreningen Af Små Teatre i Danmark (forkortet FAST)  er en interesse- og arbejdsgiverorganisation for de danske teatre. 

Foreningen blev stiftet i 1975 med det formål at varetage medlemmernes fælles interesser på det faglige, økonomiske og kulturpolitiske område, ved at forhandle overenskomster på de tilsluttede teatres samlede område og være repræsenteret i udvalg og nævn såvel nationalt som internationalt.

Foreningen Fusionerede med Børneteatersammenslutningen i 2011 og fortsatte under navnet Teatrenes InteresseOrganisation (TIO).

Formand for foreningen fra 1994 til 2011: Mogens Holm.

Ekstern kilde/henvisning
 Foreningens officielle hjemmeside 

Foreninger fra Danmark
Teatre i Danmark
Etableret i 1975
Daniel François Malan

Daniel François Malan (født 22. maj 1874, død 7. februar 1959) premierminister i Sydafrika fra 1948 til 1954. Han betragtes som en af hovedmændene bag den afrikanske nationalisme og da hans National Party kom til magten indførte de apartheid.

Eksterne henvisninger 

Politikere fra Sydafrika
Roland Barthes

Roland Barthes (12. november 1915 – 25. marts 1980) var en fransk litteraturkritiker, litteratur- og socialteoretiker, filosof og semiolog. 

Barthes arbejdede med en tredelt billedanalyse. Første trin er det denotative niveau, der er billedets primære betydning. Her bruger mennesket sine antropologiske koder (altså medfødte egenskaber) til at danne betydning. Dernæst er det konnotative niveau i billedet, som er den sekundære betydning. For at læse det konnotative niveau bruger mennesket sociokulturelle koder, som er tillærte i løbet af menneskets opvækst og liv. Den sidste del af Barthes' billedanalyse, kalder han for meddelelsessituationen. Her kan f.eks. en billedtekst have betydning for billedet.

Fra samme synsvinkel analyserede han desuden mytologien og fandt frem til, at det primære tegnsystem udgør mytens struktur, mens det sekundære er et udtryk for mytens normer og værdier. Herved skabes en syntese af det kendte, meningen med myten og det normative budskab, som er et dannelsesbudskab.

Bibliografi 
 Mythologies (1957) 
 Éléments de sémiologie, Communications 4, Seuil: Paris (1964)
 Système de la mode, Editions du Seuil: Paris (1967)
 L'Empire des signes, Skira: Paris (1970)
 S/Z, Seuil: Paris (1970)
 Le Degré zéro de l'écriture suivi de Nouveaux essais critiques, Editions du Seuil: Paris (1972)
 Le plaisir du texte, Editions du Seuil: Paris (1973)
 Roland Barthes, Éditions du Seuil: Paris (1975)
 Poétique du récit, Editions du Seuil: Paris (1977)
 Préface, La Parole Intermédiaire, F. Flahault, Seuil: Paris (1978)
 Sur Racine, Editions du Seuil: Paris (1979)
 Recherche de Proust, Editions du Seuil: Paris (1980)
 La chambre claire : note sur la photographie - Cahiers du cinéma : Gallimard : Le Seuil: Paris (1980)
 Sade, Fourier, Loyola, Editions du Seuil: Paris (1980)
 Essais critiques, Editions du Seuil: Paris (1981)
 Litérature et réalité, Editions du Seuil: Paris (1982)
 Michelet, Editions du Seuil: Paris (1988)
 Œuvres complètes, Editions du Seuil: Paris (1993)
 Carnets du voyage en Chine (2009)
 Journal de deuil (2009)

Litteratur på dansk

Primærlitteratur 
Barthes, Roland (1999): “I tegnenes vold”. Politisk Revy
Barthes, Roland (2003): “Kærlighedens forrykte tale”. Politisk Revy
Barthes, Roland (2017): “Mytologier”. Gyldendal, København

Sekundærlitteratur 
Meiner, Carsten (red.) (2007): "Roland Barthes: En antologi".1. ed, Museum Tusculanum, København

Noter 

 

Semiotikere
Filosoffer fra Frankrig
Omkomne ved trafikulykker i Frankrig
Emmanuel Pahud

Emmanuel Pahud (født 27. januar 1970 i Geneve) er en fransktalende schweizisk født fløjtenist.

Pahud begyndte i en alder af seks år med tværfløjtespillet. Han blev uddannet heri i Rom, Bruxelles og Paris. I 1990 afsluttede han sine studier ved Conservatoire de Paris, for at fortsætte studierne hos Aurèle Nicolet. Han vandt førstepriser ved de internationale konkurrencer i Duino (1988), Kobe (1989) og Genf (1992). Blandt andre priser er han også blevet udmærket af Yehudi Menuhin-stiftelsen.

I en alder af 22 blev Pahud solofløjtenist ved Berliner Philharmonikerne under Claudio Abbado efter at have spillet i orkestre i Basel og München. Dermed blev Pahud den yngste solomusiker i dette berømte orkester. Efter et 20-måneders afbræk genoptaog Pahud i 2002 denne plads.

Pahud optræder på verdensplan som solist og spiller regelmæssigt kammermusik (ofte med akkompagnetøren Eric Le Sage og klarinettisten Paul Meyer, med hvem han har været medstifter af Musique a l'Emperi Festivals i Frankrig.

Eksterne henvisninger 

 http://www.askonasholt.co.uk/Green/Green/home.nsf/Lookup5a/Emmanuel+Pahud?OpenDocument 
 http://www.emmanuelpahud.net 
 http://www.emiclassics.com/phpNewSite/artists/artists_disk.php?id=31 
 http://www.fluteconnection.net/contfl/pahud.html 

Fløjtenister fra Schweiz
Personer fra Genève
Kattegat Kommune

Kattegat Kommune er en fiktiv dansk kommune, som er rammen om Center for Offentlig Kompetenceudviklings kursus for nyvalgte byrådsmedlemmer. På kurset lærer byrådsmedlemmerne, blandt andet gennem rollespil, hvilke pligter og rettigheder, der følger med hvervet.

Kattegat Kommune benyttes også af KMD (og andre) som en fiktiv kommune i test af software.

Eksterne henvisninger 
 Første stop: Kattegat Kommune – artikel i Danske Kommuner
 Center for Offentlig Kompetenceudvikling

Politik
National Transport Museum Irland

National Transport Museum of Ireland () er et transportmuseum i Howth i Irland.

Museet er beliggende i et depot på Howth Castles område med adgang gennem porten til Deer Park Hotel. Der er udstillet 60 køretøjer med det ældste fra sidste halvdel af 1800-tallet og det nyeste fra 1984. Samlingen omfatter busser, lastbiler, brandbiler, sporvogne og traktorer. Blandt attraktionerne er den restaurerede sporvogn nr. 9 fra Hill of Howth Tramway nær Dublin.

Eksterne henvisninger 
 National Transport Museum of Ireland Official Website

Sporvejsmuseer
Museer i Irland
Greggory Nations

Greggory "Gregg" Nations er en amerikansk manuskriptforfatter og manuskriptkoordinator. Han skrev en del afsnit for The District og Nash Bridges med Carlton Cuse. Nations tilsluttede sig produktionsholdet bag American Broadcasting Companys hitserie Lost i 2005, og skabte seriens "bibel" efter at have gennemlæst manuskripterne og skabt en tidslinje. Han havde sin forfatterdebut på Lost med "Eggtown," som han skrev sammen med Elizabeth Sarnoff. Gregg blev forfremmet til co-producer til seriens femte sæson.

Manuskriptforfattere fra USA
Manuskriptforfattere på Lost
Tjek fødselsår
CD Nacional

Clube Desportivo Nacional er en portugisisk fodboldklub fra byen Funchal på en af øerne fra øgruppen Madeira. 

Af kendte spillere har de blandt andet haft Cristiano Ronaldo og Henrique Hilário på holdet.

Historiske slutplaceringer

Noter

Eksterne henvisninger 

 Officiel hjemmeside 

Nacional, CD
Etableret i 1910
Madeira
Ulla Miilmann

Ulla Miilmann (født 10. februar 1972) er en dansk fløjtenist. Hun har siden 1994, hvor hun som kun 22-årig spillede sig til pladsen, været ansat i Danmarks Radiosymfoniorkester som solofløjtenist. I 2007 blev hun som den første dansker nogensinde nomineret til en Grammy for bedste instrumentalsolist. Ulla Miilmann er også kendt i kammermusikverdenen, hvor hun blandt andet har spillet i DR SymfoniOrkestrets Blæserkvintet siden 1999.

Uddannelse og karriere 
Ulla Miilmann har et Music Degree med speciale i fløjte fra North Carolina School of the Arts,1992. I 1994 konkurrerede hun sig til pladsen som 1. solofløjtenist  i DR SymfoniOrkestret, hvilket hun har fungeret som siden. Hun er desuden lektor i fløjte på Det Kgl. Danske Musikkonservatorium. 
Hun har også deltaget i en række tv-programmer, heriblandt børnetimen Sigurd og Symfoniorkestret, hvor hun repræsenterer tværfløjten, og programmet Mestermøder på DR2 samt et program, hvor unge dirigenter konkurrerede om retten til at dirigere Carl Nielsens fløjtekoncert med Ulla Miilmann som solist. Desuden har hun sammen med guitaristen Mathias J. From duoen Cavatina.

Privatliv 
Ulla Miilmann er gift og har to voksne børn. Udover sit professionelle virke er hun uddannet astrolog og har i en årrække drevet en vognmandsforretning.

Instrument 
Ulla Miilmann spiller blandt andet på en Haynes guldfløjte, en Yamaha træfløjte og en Burkart piccolo-fløjte

Priser og konkurrencer 
 2017: Modtager af Carl Nielsens store hæderslegat; ”Med instrumentalt overskud og kunstnerisk format har Ulla Miilmann været med til at forgylde mange torsdagskoncerter, turnéer og CD-indspilninger”.

 2015: Peter Varmings Mindepris, som gives til en musiker fra DR SymfoniOrkestret, der gennem sit kunstneriske virke har bidraget til orkestrets udvikling frem til dets nuværende høje niveau.

 2006: Modtager af US Grammy-nominering som den første dansker nogensinde i kategorien ”Bedste Instrumentale Solistiske Præstation med Orkester” – for indspilningen af Ole Schmidts Fløjtekoncert. 

 2001: Modtager af Musikanmelderringens Kunstnerpris

 1996: Modtager af Jakob Gades Æreslegat

 1996: Modtager af Rødovres Musikpris

Referencer

Eksterne henvisninger 
 https://youtube.com/c/ullamiilmann
 https://www.facebook.com/ulla.miilmann.7

Fløjtenister fra Danmark
Personer i Kraks Blå Bog
CF Andorinha

Clube de Futebol Andorinha er en portugisisk fodboldklub fra byen Funchal på en af øerne fra øgruppen Madeira.

Af kendte spillere har de blandt andet haft Cristiano Ronaldo på holdet.

Andorinha, CF
Etableret i 1925
Madeira
Kibo

Kibo har flere betydninger:

Kibo – Kilimanjaros højeste vulkan (5.895 m) med toppen Uhuru Peak
Kibō – Japansk laboratoriemodul kobles til den Internationale Rumstation i 2008-2009.
The Doors (album)

The Doors er titlen på det amerikanske rockband The Doors' første plade, udgivet i 1967. Pladen indeholdt bl.a. nummeret Light My Fire, som blev bandets første store hit, da det blev nummer 1 på den amerikanske Billboard Liste i 1967. Pladen indeholdt også andre af The Doors store hits, bl.a. Break On Through (To The Other Side) og The End.

Track liste 
 "Break On Through (To the Other Side – 2:30
 "Soul Kitchen – 3:35
 "The Crystal Ship – 2:34
 "Twenieth Century Fox – 2:33
 "Alabama Song – 3:20
 "Light My Fire – 7:08
 "Back Door Man – 3:34
 "I Looked at You – 2:22
 "End Of the Night – 2:52
 "Take It as It Comes – 2:18
 "The End – 11:44

Album fra 1967
The Doors-album
Esporte Clube Bahia

Esporte clube Bahia er en brasiliansk fodboldklub som ligger i den bedste brasilianske række, Brasileirão. Esporte Clube Bahia har bl.a. huset stjerner som Jorge Wagner, Uéslei og Dani Alves.

Titler 

Nationale

 Campeonato Brasileiro Série A: (2) 1959, 1988

Regionale

 Copa do Nordeste: (4) 2001, 2002, 2017, 2021

Statslige

 Campeonato Baiano: (50) 1931, 1933, 1934, 1936, 1938, 1940, 1944, 1945, 1947, 1948, 1949, 1950, 1952, 1954, 1956, 1958, 1959, 1960, 1961, 1962, 1967, 1970, 1971, 1973, 1974, 1975, 1976, 1977, 1978, 1979, 1981, 1982, 1983, 1984, 1986, 1987, 1988, 1991, 1993, 1994, 1998, 1999, 2001, 2012, 2014, 2015, 2018, 2019, 2020, 2023

Fodboldklubber i Brasilien
Etableret i 1931
Salvador (Bahia)
Jens Waltorp

Jens Waltorp Sørensen (født 17. maj 1984 i Thisted) er en dansk tidligere professionel fodboldmålmand.

Waltorp er både født og opvokset i Tingstrup i Thisted, hvorfor han har spillet i Thisted FC til og med sit første ynglinge år. Herefter skiftede Waltorp til AaB.

I 2016 blev han en del af amatørfodboldholdet FC Græsrødderne.

Privat 
Fra 2007 til 2017 dannede han par med sangerinden Ida Corr. Jens Waltorp er uddannet antropolog fra Københavns Universitet.

Referencer

Eksterne henvisninger 
 Jens Waltorp på superstats.dk

Fodboldspillere fra Danmark
Fodboldspillere fra Thisted FC
Fodboldspillere fra AaB
Fodboldspillere fra Stabæk Fotball
Fodboldspillere fra Akademisk Boldklub
Fodboldspillere fra FC Græsrødderne
Personer fra Thisted
Alumni fra Københavns Universitet
Antropologer fra Danmark
Alexandros fra Antiokia

Alexandros fra Antiokia er en græsk kunstner, som i dag er mest kendt for skulpturen Venus fra Milo, som nu er sig på Louvre i Paris. Hans navn ses også i adskillige antikke inskriptioner som den fra den nu manglende sokkel, der oprindeligt var en del af Venus fra Milo, men som på mystisk vis "forsvandt", da det viste sig, at Venus fra Milo ikke var et værk af mesteren Praxiteles, som det ellers var antaget.

Alexandros synes at have været en omrejsende kunstner, der arbejdede på kommission. Ifølge inskriptioner var hans fars navn Menides. Ifølge en inskription i den antikke by Thespiai i nærheden af bjerget Helikon i Grækenland var han vinder af en sang- og kompositionskonkurrence. Alexandros menes også at have lavet en skulptur af Alexander den Store, som også er udstillet på Louvre. Den er fundet på den græske ø Delos. Hans fødsels- og dødsdato er ukendt.

Referencer 
 Gregory Curtis. Disarmed: the Story of the Venus de Milo. Alfred A. Knopf, 2003. 

Billedhuggere fra antikkens Grækenland
Eline Eriksen

Eline Eriksen (født 6. februar 1881, død 24. september 1963) var billedhuggeren Edvard Eriksens kone. Hun er mest kendt for at have stået model til kroppen på Den lille Havfrue i København. Før havde hun stået model til flere andre af hans statuer.
Ellen Price stod model til hovedet.

Noter

Eksterne henvisninger 
 Den lille havfrue 

Modeller fra Danmark